Sophie Julie von Ungern-Sternberg

Sophie Julie von Ungern-Sternberg (sündinud von Wahl, 1824–1917) - vähetuntud 19. sajandi naiskunstnik, kelle biidermeierlikud mõisavaated on säilinud tänaseni Eesti Kunstimuuseumi kogus.

Sophie Julie von Ungern-Sternberg sündis 1824. aastal. Sophie peamiseks kunstiõpetajaks kujunes Tartu ülikooli joonistusõpetaja, kunstnik W. Fr. Krüger. Teine mõjukas isik Sophie haridusteel oli tema mitmekülgsete huvidega inglannast ema Martha Bates. Ettevõtlik Martha korraldas 1840–1841 suurejoonelise Euroopa-reisi, et hoolitseda oma 15-aastaseks saanud tütre hariduse ja silmaringi eest. Reis viis üle Skandinaavia Saksamaale, Prantsusmaale ja viimaks Londonisse. Pikem peatus tehti Heidelbergis, kus endise Tartu Ülikooli botaanikaprofessori Carl Friedrich von Ledebouri kodus peeti maha Sophie 16. sünnipäev, mispuhul olid Ledebourid lasknud talle valmistada 16 mandariiniga kaunistatud tordi.

Reisil võttis Sophie joonistustunde ja katsetas esmakordselt õlimaali. Kogu reisi vältel kandis Sophie kaasas väikest joonistusalbumit, kuhu ta aeg-ajalt huvipakkuvaid paiku üles joonistas. Hiljem Eestis jätkas ta enda jaoks oluliste paikade jäädvustamist ja on joonistanud üles enamiku von Wahlide perele ja alates 1850. aastast juba abikaasa Eugen von Ungern-Sternbergile (1811–1902) kuulunud mõisaid.

Välislingid 
Kristiina Tiideberg, Joonistav mõisapreili Sophie von Ungern-Sternberg, Ajakiri Pööning, 2021

Baltisaksa kunstnikud
Sündinud 1824
Surnud 1917
Ungern-Sternbergid